《送曾伯容还汉上》
宋代·饶节

轧轧篮舆来者谁，朝廷遗此一男儿。襟怀朗朗百间屋，局量汪汪万顷陂。

异日小生端欲吏，迩来至德益堪师。赠行一句西来意，雨后春江渌渺瀰。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。